Къэбэрдей-Балъкъэрым щынэхъ лъэщхэр
Кикбоксинг
Прохладнэ щIыналъэм хыхьэ Прималкинскэ къуажэм щызэхэтащ Къэбэрдей-Балъкъэрым кикбоксингымкIэ и чемпионатрэ зэхьэзэхуэрэ. Ар траухуат Хэкум и хъумакIуэм и махуэм.
Республикэм и щIыпэ зэмылIэужьыгъуэхэм къикIа командэ пщыкIутI зэпеуэм хэтащ. Я хьэлъагъым къищынэмыщIауэ, спортсменхэр гуэшат я ныбжькIи: сабийхэу, щIалэгъуалэу, балигъхэу.
Зэхьэзэхуэм кърикIуахэм япкъ иткIэ Къэбэрдей-Балъкъэрым и командэ къыхэхар зэхагъэуващ. Ар хэтынущ Кавказ Ищхъэрэ федеральнэ щIыналъэмрэ Урысей Федерацэмрэ я зэхьэзэхуэрэ чемпионату мыгувэу екIуэкIынум.
Темыр Дисанэ.
